Diari Oficial de la Generalitat Valenciana


Sumari del DOGV 9236, del 16-12-2021 (2021/12740)

ACORD de 3 de desembre de 2021, del Consell, de declaració de l'ocupació urgent de béns i drets per al Projecte «AC-591/O Connexió per a ciclistes i vianants i ampliació de plataforma entre les poblacions de Chella i Bolbaite en la CV-580 d'Anna a CV.425 (per Dos Aguas)».
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9236

Data del DOGV
:   16-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12516


Data del document
:   03-12-2021

Organisme emissor
:   Presidència de la Generalitat

Tipus de document
:   Acord

ACORD de 3 de desembre de 2021, del Consell, de declaració de l'ocupació urgent de béns i drets per al Projecte «AC-591/O Connexió per a ciclistes i vianants i ampliació de plataforma entre les poblacions de Chella i Bolbaite en la CV-580 d'Anna a CV.425 (per Dos Aguas)». [2021/12732]  
Antecedents de fet  
Primer. La Diputació Provincial de València, pel Decret de la Presidència núm. 10287, de 12 de setembre de 2019, va resoldre prendre en consideració i sotmetre a informació pública el projecte «AC-591 Connexió per a ciclistes i vianants i ampliació de la plataforma entre les poblacions de Chella i Bolbaite en la CV-580 d'Anna a CV-425 (per Dos Aguas)».  
Consta la publicació de l'anunci d'informació pública del projecte, en el Butlletí Oficial de la Província de València núm. 186, de 26 de setembre de 2019, i l'acreditació de la no presentació d'al·legacions en relació amb el projecte esmentat.  
L'esmentat projecte d'obres va ser aprovat definitivament pel Decret de la Presidència de la Diputació Provincial de València núm. 13981, de 2 de desembre de 2019.  
Segon. Consta la formalització de l'acta de replanteig del projecte on consta la viabilitat d'aquest en els terrenys a expropiar.  
Tercer. La relació concreta i individualitzada dels béns i drets objecte d'expropiació va ser aprovada inicialment mitjançant el Decret núm. 2422, de 15 de març de 2021, del diputat delegat de l'Àrea d'Infraestructures de la Diputació Provincial de València, i va ser sotmesa a informació pública durant el termini legalment establit a través d'un anunci publicat en el Boletín Oficial del Estado núm. 76, de 30 de març de 2021, en el Butlletí Oficial de la Província de València núm. 64, de 7 d'abril de 2021, en el diari Levante del 6 d'abril de 2021, i en el tauler d'anuncis dels ajuntaments de Bolbaite i de Chella. Així mateix, es va dur a terme la notificació individualitzada a totes les persones interessades en el procediment d'expropiació forçosa.  
  
En relació amb això, resulta que no s'han formulat al·legacions per part de les persones propietàries de les parcel·les afectades, ni de cap altra persona interessada.  
Quart. Pel Decret núm. 7702, de 23 d'agost de 2021, del diputat delegat de l'Àrea d'Infraestructures de la Diputació Provincial de València, s'aprovà definitivament la relació de béns i drets afectats per l'expropiació forçosa per a l'execució del projecte d'obres esmentat, relació que va ser rectificada per mitjà del Decret núm. 11441, de 26 de novembre, del diputat esmentat.  
Cinqué. La sol·licitud d'urgent ocupació de béns i drets afectats per l'expropiació es va formular en el Decret núm. 2422, de 15 de març de 2021, del diputat delegat de l'Àrea d'Infraestructures de la Diputació de València, el punt quart del qual es reprodueix literalment:  
  
«De conformitat amb el que estableix l'article 52 de la Llei d'Expropiació Forçosa i 56 del seu Reglament, sol·licitar del Consell de la Generalitat Valenciana la declaració d'ocupació urgent dels béns i drets afectats fonamentada en motius de seguretat viària, ja que la CV-580 connecta Chella amb Bolbaite, des de les seues variants, i el tram de carretera comprés entre les citades variants presenta en l'actualitat una secció transversal insuficient, mancant de vorals, mentre que la secció construïda per a les variants de totes dues poblacions presenta dos carrils de 3,5 metres i vorals d'1,5 metres, i l'ample de calçada és superior als 6 metres.  
La Intensitat Mitjana Diària de circulació en aquest tram, d'acord amb els aforaments realitzats per la Diputació de València l'any 2016, és de 4.421 vehicles/dia amb un percentatge de pesats del 2,35 %. El nucli urbà de totes dues poblacions es troba a una distància inferior a un quilòmetre, la qual cosa propícia un elevat trànsit per als vianants i ciclista. Actualment l'itinerari per als vianants des de Chella a Bolbaite es realitza per un antic camí forestal, conegut com a Camí Bolbaite. Aquest camí rural arriba fins al polígon industrial situat entre Chella i Bolbaite; i presenta un ample variable, la vegetació ha ocupat part d'aquest, tapant-lo pràcticament en alguns trams. Així mateix aquest camí passa sobre els barrancs de Miguel i de l'Abrullador que, en temporada de pluges i gota freda, són susceptibles que augmente el seu cabal inundant-lo. Una vegada en el polígon, el camí cessa, amb la qual cosa els vianants i els ciclistes que pretenen arribar fins a Bolbaite es veuen en l'obligació de transitar per la mateixa CV-580, i això suposa un alt grau de perillositat per a la seua integritat física.  
Donat l'elevat trànsit per als vianants i ciclista que existeix entre totes dues poblacions i considerant el que es reflecteix en la Llei 6/2011, d'1 d'abril, de la Generalitat Valenciana, de Mobilitat de la Comunitat Valenciana, on s'estableix com a objectiu el d?«avançar cap a un patró més equilibrat de mobilitat en el qual els desplaçaments a peu i amb bicicleta tinguen un paper cada vegada més rellevant, el que incideix en una millora constant dels nivells de seguretat per a facilitar aquests desplaçaments», la Diputació de València va estimar oportú el condicionament de l'itinerari per als vianants i ciclista entre totes dues poblacions, de tal forma que es realitze en condicions de seguretat i confort adequades».  
Sisé. En l'expedient administratiu consta, a més, un certificat de la retenció de crèdit, d'acord amb el que s'estableix en l'article 52 de la Llei de 16 de desembre de 1954 sobre expropiació forçosa.  
  
Fonaments de dret  
I. La Diputació Provincial de València té capacitat jurídica per a acordar l'expropiació de béns afectats a una finalitat d'utilitat pública o interés social, de conformitat amb l'article 2.1 de la Llei de 16 de desembre de 1954 sobre expropiació forçosa, en relació amb l'article 4 de la Llei 7/1985, de 2 d'abril, reguladora de les bases del règim local.  
  
II. L'article 94 del text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril, disposa que «les obres compreses en els plans d'obres i serveis locals, inclosos els plans provincials de cooperació, comportaran la declaració d'utilitat pública i la necessitat d'ocupació dels terrenys i edificis compresos en aquests a l'efecte de la seua expropiació forçosa».  
  
En aquest mateix sentit, d'acord amb l'article 17 de la Llei sobre expropiació forçosa, quan el projecte d'obres i serveis comprenga la descripció material detallada dels béns i drets que siguen estrictament necessaris per al fi de l'expropiació, la necessitat d'ocupació s'entendrà implícita en l'aprovació del projecte.  
III. L'article 52 de la Llei sobre expropiació forçosa i concordants del seu Reglament preveuen la possibilitat de declarar, excepcionalment, l'ocupació urgent dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi estableixen.  
IV. La declaració d'urgent ocupació, que, segons l'article 56 del Reglament de la Llei sobre expropiació forçosa ha d'estar degudament motivada, està justificada en l'antecedent de fet cinqué.  
V. La competència per a formular l'esmentada declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell.  
  
VI. L'acord en què es declare l'ocupació urgent dels béns afectats s'haurà de publicar en el Diari Oficial de la Generalitat Valenciana, a l'efecte de l'article 56.2 del Reglament de la Llei sobre expropiació forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant la corporació local expropiant, al·legacions únicament als efectes d'esmenar els possibles errors que s'hagueren pogut produir en fer la relació dels béns afectats per la urgent ocupació.  
  
En aquest expedient s'han complit totes les prescripcions contingudes en les disposicions abans esmentades i el procediment s'ha tramitat d'acord amb la legislació vigent en la matèria.  
Per tot això, i d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell, i a proposta del president de la Generalitat, el Consell, en la reunió de 3 de desembre de 2021,  
  
  
ACORDA  
  
Declarar l'ocupació urgent dels béns i drets que a continuació es detallen, afectats per l'expedient expropiatori instruït per la Diputació Provincial de València, per a l'execució del projecte «AC-591/O Connexió per a ciclistes i vianants i ampliació de la plataforma entre les poblacions de Chella i Bolbaite en la CV-580 d'Anna a CV-425 (per Dos Aguas)».  
  
Relació de béns afectats  
  
FINCA: 0001  
CULTIU: TERRENY DE REGADIU SENSE CULTIU  
REFERÈNCIA CADASTRAL:  
94013O404770799084XO  
TERME MUNICIPAL: CHELLA  
PROPIETARI: GRANERO CHULBI RAFAEL  
SUPERFÍCIE AFECTADA: EXPROPIABLE: 271,00 m²  
  
FINCA: 0002  
CULTIU: TERRENY DE REGADIU AMB TARONGERS (ABANDONATS)  
REFERÈNCIA CADASTRAL:  
57315W821977873598YR  
TERME MUNICIPAL: CHELLA  
PROPIETARI: SANCHIS GRANERO CARLOS  
SUPERFÍCIE AFECTADA:  
EXPROPIABLE: 217,00 m²  
  
FINCA: 0003  
CULTIU: TERRENY DE REGADIU SENSE CULTIU  
REFERÈNCIA CADASTRAL:  
31494V476929410157VR  
TERME MUNICIPAL: CHELLA  
PROPIETÀRIA: VILA HERNÁNDEZ CARMEN  
SUPERFÍCIE AFECTADA:  
EXPROPIABLE: 291,00 m²  
  
FINCA: 0004  
CULTIU: TERRENY DE REGADIU SENSE CULTIU  
REFERÈNCIA CADASTRAL:  
78891O028991378829NS  
TERME MUNICIPAL: BOLBAITE  
PERSONES PROPIETÀRIES: VILA HERNANDEZ ELISA HEREUS DE  
SUPERFICIE AFECTADA:  
EXPROPIABLE:109,00 m²  
  
FINCA: 0005  
CULTIU: TERRENY DE REGADIU AMB OLIVERES  
REFERÈNCIA CADASTRAL:  
04537M864246440470RN  
TERME MUNICIPAL: BOLBAITE  
PROPIETARI: VAELLO BELLVIS JOSE CARLOS  
SUPERFÍCIE AFECTADA:  
EXPROPIABLE: 134,00 m²  
  
FINCA: 0006  
CULTIU: TERRENY DE REGADIU AMB OLIVERES  
REFERÈNCIA CADASTRAL:  
90766W070574671802OT  
TERME MUNICIPAL: BOLBAITE  
PERSONES PROPIETÀRIES:  
NOVELLA ESTARLICH GERMÁN HEREUS DE  
SUPERFÍCIE AFECTADA:  
EXPROPIABLE: 413,00 m²  
  
FINCA: 0007  
CULTIU: TERRENY DE REGADIU SENSE CULTIU  
REFERÈNCIA CADASTRAL:  
52847B490435836483HE  
TERME MUNICIPAL: BOLBAITE  
PROPIETARI: NAVARRO GOMEZ JOSÉ  
SUPERFICIE AFECTADA:  
EXPROPIABLE: 7,00 m²  
  
FINCA: 0008  
CULTIU: TERRENY DE REGADIU SENSE CULTIU  
REFERÈNCIA CADASTRAL:  
19645G410645260703JS  
TERME MUNICIPAL: BOLBAITE  
PROPIETÀRIA:  
MONTEAGUDO GARCIA DESAMPARADOS  
SUPERFICIE AFECTADA:  
EXPROPIABLE: 87,00 m²  
  
FINCA: 0009  
CULTIU: TERRENY DE REGADIU SENSE CULTIU  
REFERÈNCIA CADASTRAL:  
07481U782757304934SF  
TERME MUNICIPAL: BOLBAITE  
PROPIETÀRIA:  
CUQUERELLA HERRANDIZ MARIA GEMMA  
SUPERFICIE AFECTADA:  
EXPROPIABLE: 45,00 m²  
  
FINCA: 0010  
CULTIU: TERRENY DE REGADIU SENSE CULTIU  
REFERÈNCIA CADASTRAL:  
68142V905654172358VK  
TERME MUNICIPAL: BOLBAITE  
PROPIETARI: MONTOLIU SERRANO SALVADOR  
SUPERFÍCIE AFECTADA:  
EXPROPIABLE: 30,00 m²  
  
Contra aquest acord, que posa fi a la via administrativa, les persones interessades, per ostentar la titularitat de béns i drets afectats pel procediment d'expropiació forçosa, podran interposar els recursos següents:  
  
Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament, recurs de reposició davant del mateix òrgan que ha dictat l'acte, en el termini d'un mes comptat a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
En el cas de l'administració local promotora del procediment, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no pot interposar-se recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, podrà formular requeriment raonat perquè s'anul·le o es revoque l'acord, tenint en compte que això no incideix en l'executivitat d'aquest, ni interromp els terminis amb vista a la seua fermesa, per no ser substitutiu del règim de recursos en via administrativa.  
Tot això sense perjuí que les persones interessades puguen exercir qualsevol altra via que estimen oportuna.  
  
Xixona, 3 de desembre de 2021.- La consellera secretària: Mónica Oltra Jarque.